Rezumatul Studiului 9 - Nicio condamnare

1. **Cine sunt cei liberi? Romani 8:1.**
	* Pot să fie liberi numai cei care au o relaţie personală cu Hristos, ceea ce implică o întâlnire zilnică şi înălţătoare cu El.
2. **De ce suntem eliberaţi? Romani 8:2.**
	* Legea Duhului aduce viaţă şi libertate, în contrast cu legea păcatului care aduce moarte şi condamnare.
3. **Cum obţinem libertatea? Romani 8:3.**
	* Nu prin lege; deoarece suntem păcătoşi, iar aceasta foloseşte doar pentru a ne condamna.
	* Prin viaţa şi moartea lui Hristos, cel care s-a făcut carne şi a trăit fără păcat.
4. **Cum reacţionăm când obţinem libertatea? Romani 8:4.**
	* Nu mai acţionăm controlaţi de dorinţele noastre egoiste, ci comportamentul nostru este reglementat în conformitate cu îndrumările Duhului lui Hristos care locuieşte în noi.
	* Aşadar, a umbla după îndemnurile Duhului înseamnă a avea o viaţă în care se împlinesc cerinţele drepte ale legii: o viaţă plină de iubire şi de ascultare.
5. **Cum putem şti dacă umblăm după îndemnurile firii sau după îndemnurile Duhului? Romani 8:5-8**
	* *Cei ce sunt din carne*
		+ Se gândesc şi se ocupă cu lucrurile carnale.
		+ Rezultatul este moartea.
		+ Sunt duşmani cu Dumnezeu şi nu Îl pot suporta.
		+ Le este imposibil să asculte de legile lui Dumnezeu.
	* *Cei ce sunt din duh*
		+ Se gândesc şi se ocupă cu lucrurile Duhului.
		+ Rezultatul este viaţă şi pace.
		+ Sunt fii ai lui Dumnezeu şi trăiesc pentru a-i fi plăcuţi.
		+ Se supun Legii lui Dumnezeu.
6. **Cum putem trăi gândindu-ne la ceea ce este spiritual? Romani 8:9-14.**
	* Singura modalitate de a fi spirituali este să ne punem sub îndrumarea şi influenţa Duhului Sfânt şi permiţându-i să locuiască în noi.
	* Duhul locuieşte în noi atunci când există o relaţie personală strânsă între Duhul şi noi. Aceasta implică o supunere continuă a voinţei noastre - voii lui Dumnezeu. Duhul este suficient de puternic pentru a ne transforma întreaga viaţă.
7. **Care sunt rezultatele actuale şi viitoare ale vieţii ghidate de Duhul? Romani 8:15-17.**
	* *Actuale*:
		+ Suntem eliberaţi de teamă pentru că păcatele noastre sunt iertate.
		+ Suntem adoptaţi ca fii ai lui Dumnezeu.
		+ Îl avem pe Dumnezeu ca Tată şi El ne asigură protecţia şi grija sa.
		+ Fiind fiii lui Dumnezeu, suntem Moştenitorii Lui.
		+ Hristos împarte cu noi moştenirea pe care a câştigat-o.
		+ Suferim împreună cu Hristos.
	* *Viitoare*:
		+ Vom moşteni Împărăţia şi viaţa veşnică.
		+ Vom fi slăviţi împreună cu Hristos.